
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № ……………………………./  …………………….. 
ДО 
ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – кмет на Община Златоград                                                           

Относно: Годишна  програма  за развитие на читалищната дейност в Община Златоград през  2019 година 
 
УВАЖАЕМИ  ГОСПОЖИ  И ГОСПОДА ОБЩИНСКИ СЪВЕТНИЦИ,                                        

Всяка година, в изпълнение на чл.26а, ал.2 от Закона за народните читалища, предлагам на вашето внимание Годишна програма за развитие на читалищната дейност в Община Златоград, която е съставена на база постъпили предложения, с планираните дейности за 2019 г. от председателите на общинските читалища. 
Основните параметри за финансиране на читалищата през настоящата година се  изразяват в следното:
· Общата численост в четирите читалища е 16 щатни бройки, като няма промяна в сравнение с предходната година;

· Държавната субсидия за 2019 година, за Община Златоград, е в размер на 151 840 лв.,  държавният стандарт за субсидирана численост в читалищата, е   8 375 лв.

Във връзка с изпълнение на заложените дейности в годишните програми на читалищата в Община Златоград, ви предлагам следния проект за

РЕШЕНИЕ:

 
Общински съвет Златоград, на основание чл.21, ал.1, т. 12 и ал.2 от ЗМСМА и във връзка с чл.26а, ал.2 от Закона за народните читалища 

РЕШИ

Приема Годишна програма за развитие на читалищната дейност  в Община Златоград  през  2019 г., с включени: Годишна програма на ОНЧ „Просвета-1908” гр.Златоград (Приложение №1), Годишна програма на НЧ „Прогрес 1939” с.Старцево (Приложение №2), Годишна програма на НЧ „Орфей - 1947” с.Ерма река (Приложение №3) и Годишна програма на НЧ „Искра- 1997” с.Долен (Приложение №4).                                            

С уважение,

МИРОСЛАВ ЯНЧЕВ

Кмет на Община Златоград
Изготвил:

Минка Башева

Главен експерт ОЗК

Съгласували:

Златка Цекова
Директор на дирекция АПИО, ОС и З, той и юрисконсулт
Любомир Ангелов

Директор на дирекция ХД, Б, О и ООС, той и Секретар на МКБППМН
Елмира Угорлиева – Пехливанова

Заместник – кмет на Община Златоград
Проект!

ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ В ОБЩИНА ЗЛАТОГРАД ПРЕЗ 2019 ГОДИНА

ВЪВЕДЕНИЕ
Българските читалища (центрове на културните общности) са създадени от самите общности и са отворени за всички независимо от етническата принадлежност, възрастта, пола, политическите и религиозни възгледи. Първите читалища са създадени през 1856 година и оттогава са били признати за ключови организационни единици на българското общество. Читалищата извършват културни и образователни дейности, насочени към опазване традициите на българския народ, осигуряване на достъп до информация, разпространение на знания и запознаване на гражданите с ценностите и постиженията на науката, изкуството и културата. Читалищата са централно място в процеса на предаване на нематериалното културно наследство в страната. Тяхната ефективност се демонстрира и от нарастващия им брой през годините, както и от нарастващия брой участници в техните дейности, представляващи всички възрасти и групи от населението.

Читалищата се управляват от общото събрание, състоящо се от всички негови членове, имащи право на глас. Съгласно чл. 14, ал.2 от Закона за народните читалища решенията на общото събрание са задължителни за другите органи на читалището.
Настоящата програма за развитие на читалищната дейност в Община Златоград за 2019 година се създава в изпълнение на чл. 26 а, ал.2 от Закона за народните читалища, въз основа на направените от читалищата предложения за дейността им  и е съобразена със стратегическите документи за развитие на общината.


Изготвянето на Годишната програма за развитие на читалищната дейност в Община Златоград за 2019 г. цели обединяване на усилията за по нататъшно развитие и утвърждаване на читалищата като важни обществени институции, реализиращи културната идентичност на общината, региона и страната.
Програмата ще подпомогне и популяризира годишното планиране и финансиране на читалищните дейности.


Раздел І.  РЕСУРСИ

В Община Златоград има общо четири читалища и всички имат  регистрация в Регистъра на народните читалищата към Министерство на културата. 
Те са традиционни самоуправляващи се български културно-просветни сдружения в населените места, които изпълняват задачи от държавната и общинската културна политика. 

Субсидиите за читалищата се разпределят при  спазване на Закона за народните читалища  и изработените от Министерството на културата  Указания за дейността на комисиите, извършващи разпределение на годишната държавна субсидия за читалищата и критериите към тях.
С решение на Общински съвет  Златоград безвъзмездно е отстъпено правото на ползване върху сградите на читалище „Прогрес -1939” с. Старцево и читалище „Орфей-1947” с. Ерма река. 
ОНЧ „Просвета-1908” Златоград се помещава в сграда държавна собственост, предоставена за безвъзмездно ползване и право на управление. 
Читалище „Искра-1947” с.Долен е настанено в част от сградата на кметството в селото.

Народните читалища са основен и стабилен фактор в развитието на местната култура в частност и като цяло на българската култура. 
Все повече те се очертават не само като културни центрове, но и като такива на гражданското общество. 
Постиженията в читалищната дейност в Община Златоград са предпоставка за разрешаване на проблемите им. 
За част от тях  читалищата имат собствен потенциал, като:

· обогатяване на дейността, усъвършенстване на предлаганите продукти и услуги;
· привличане на нови и главно млади читалищни членове, разширяване на социалния състав;
· квалификация на кадрите;  

· нов тип мениджмънт;
За решаването на  проблеми, свързани  с остарялата материално-техническа база и недостиг на средства за ремонт и поддръжка, модернизация на движимата материална база,  се изисква активното партньорство с местните власти и Министерството на културата. 
Раздел ІІ.  ЦЕЛИ И ПРИОРИТЕТИ

Основна цел е утвърждаване на читалищата в Община Златоград като културно-просветни средища с активни културни, информационни, социални и граждански функции.
           За нейното постигане ще съдействат реализирането на следните  под цели:
1.Осигуряване на устойчива подкрепа за читалищата в общината за реализиране на основните им дейности и развитието на съвременни форми на работа
        
Приоритет 1: Стимулиране на читалищните дейности за съхраняване и                      популяризиране на българските културни традиции и наследство.       
По традиция читалищата в Община Златоград са основното място за развитие на любителското творчество. В тях съществуват и развиват дейност, различни по своя обхват, любителски формации. В голямата си част това са основно фолклорни състави – танцови и музикални групи, групи за изворен фолклор, певчески групи. 

По отношение на възрастовия показател се забелязва тенденцията на основно присъствие на младото поколение – предимно деца и младежи в учаща се възраст. Присъствието и участието на хора в активна работна възраст се наблюдава основно в танцовите формации - предимно фолклорни, а в групите за изворен фолклор и стари градски песни са основно хората в пенсионна възраст.

През 2019 г. към читалищата на територията на Община Златоград функционират следните колективи:

	№
	Вид и наименование
	Брой участници

	ОНЧ „Просвета - 1908 “ гр. Златоград

	1.
	Мъжка битова група
	12

	2.
	Дамска певческа формация „Надежда”
	16

	3.
	Детски танцов състав  „Звънче“
	16

	4.
	Танцов състав „Акрани“
	16

	5.
	Група за стари  градски песни „Златен полъх“
	10

	6.
	Младежка фолклорна група
	12

	7.
	Школа за гайда
	15

	8.
	Клуб „Хоро”
	48

	НЧ  „Прогрес 1939 “ с. Старцево

	1.
	Младежка фолклорна група
	6

	2.
	
	

	3.
	Смесена фолклорна група
	8

	НЧ  „Искра – 1997” с. Долен

	1.     Младежки танцов състав  „Искрици”                                                                       14

	2.      Женски танцов състав                                                                                               10

	3.      Кукери                                                                                                                          8

	4.       Детска танцова група                                                                                                 8

	НЧ „ Орфей - 1947“ с. Ерма река

	1.
	Женска битова група
	9

	2.
	Клуб „Сръчни ръчички”
	20


Всички тези формации имат важно значение не само за развитието на художественото любителско творчество в общината, но и за социализирането и израстването на отделната личност, защото се разглеждат в тясна връзка със свободното време на хората, с концепцията за неформалното образование и за ученето през целия живот. Безспорен е и техният принос за създаването на естествена среда за развитие на културното многообразие и на диалога между културите.
       2. Разширяване обхвата на дейността на читалищата в обществено значими сфери, като   социалната и информационно-консултантската.
              Приоритет 1: Формиране на читалището като място за общуване и контакти, успешни социални практики и дарителски акции, повишаване ролята на читалищата за социалната и културна интеграция на различни социални общности. 

              Приоритет 2: Участие в местното самоуправление и процесите на развитие на гражданското общество, участие в разработването на местни стратегии и превръщане на читалищата във фактор на обществения диалог и обществените форуми.

              Приоритет 3: Изграждане на информационни центрове, провеждане на обучителни програми и програми за превенции.
             Приоритет 4:  Развитие на културния туризъм и съпътстващите го услуги и атракции. 
  3. Насърчаване на трансграничното и международното сътрудничество.
              Приоритет 1:  Установяване на трайни и ползотворни международни контакти и участие на читалищата в културни мрежи. 
               Приоритет 2: Участие в интеграционните процеси и засилване на междукултурния  диалог
.            
              4. Развитие и поддържане на читалищната инфраструктура.
През 2019 г. ще приключи вътрешен ремонт и подобряване енергийната ефективност на сградата на ОНЧ „Просвета – 1908” гр. Златоград. За изпълнение на дейностите, читалището получава финансиране по  проектно предложение към Програма за развитие на селските райони, мярка 72, етап ІІ.

Раздел ІІІ. ФИНАНСИРАНЕ НА ЧИТАЛИЩНАТА ДЕЙНОСТ В ОБЩИНА ЗЛАТОГРАД ЗА 2019 ГОДИНА
Годишната субсидия, предвидена по Закона за държавния бюджет на Република България за 2019 година, за читалищата в Община Златоград е разпределена, както следва:

	№
	читалище
	Щатна бройка
	Месечна субсидия, в лева
	Годишна субсидия за 2018г., в лева

	1.
	ОНЧ „Просвета-1908”, гр. Златоград
	8,5
	6 722,08
	80 665,00

	2.
	НЧ „Прогрес 1939”, с. Старцево
	3
	2 372,50
	28 470,00

	3.
	НЧ „Орфей-1947”, с. Ерма река
	2,5
	1 977,08
	23 725,00

	4.
	НЧ „Искра-1977”, с. Долен
	2
	1 581,67
	18 980,00

	
	Общо за 2019 г.
	16
	
	151 840,00


Всяко общинско читалище, съобразно груповите дейността и мероприятия, които осъществява, получава от общинския бюджет средства за транспортни разходи, за едно участие в регионална или национална проява за 2019 г.

Раздел ІV. ДЕЙНОСТИ
В настоящия раздел са включени годишните програми на всяко читалище от Община Златоград за 2019 година, както следва:

Приложение №1 – Годишна програма на ОНЧ „Просвета-1908” Златоград


Приложение № 2 – Годишна програма на НЧ „Прогрес 1939” Старцево


Приложение № 3 – Годишна програма на НЧ „Орфей - 1947” Ерма река


Приложение № 4 – Годишна програма на НЧ „Искра- 1997” Долен



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

